sukhrobnurali/uzbek-legal-corpus huggingface dataset:
1995-1996-YILLARDA ILGARIDAN SUGʻORILIB KELINGAN YERLARNING UNUMDORLIGINI QAYTA TIKLASh VA YaNGI YERLARNI OʻZLAShTIRISh TOʻGʻRISIDA
(resolution, 2021-02-22)

Yangi sugʻoriladigan yer maydonlarini yanada kengaytirish va qishloq xoʻjaligida foydalanilayotgan mavjud yerlarning meliorativ holatini yaxshilash maqsadida Vazirlar Mahkamasi qaror qiladi: 1. Oʻzbekiston Respublikasi Melioratsiya va suv xoʻjaligi vazirligining va Qishloq xoʻjaligi vazirligining Qoraqalpogʻiston Respublikasi Vazirlar Kengashi va viloyatlar hokimliklari bilan 1 va 2-ilovalarga muvofiq 1995-1996-yillarda ilgaridan sugʻorilib kelingan yerlarning unumdorligini qayta tiklash va yangi yerlarni oʻzlashtirish toʻgʻrisidagi takliflari qabul qilinsin. Yangi sugʻoriladigan yerlarni oʻzlashtirish suvdan limit boʻyicha sugʻorish uchun foydalanish hamda suvni tejash texnologiyalarini joriy etish hisobiga suvdan foydalanish hajmini koʻpaytirmagan holda amalga oshirilsin. Zarurat boʻlganda ijtimoiy-maishiy va muhandislik kommunikatsiyalari obyektlari qurilishi xoʻjaliklar, fermyerlar, tadbirkorlar mablagʻlari va mahalliy budjet hisobiga amalga oshirilsin. 2. Oʻzbekiston Respublikasi Melioratsiya va suv xoʻjaligi vazirligi, “Oʻzsuvqurilish” davlat konserni, Qishloq xoʻjaligi vazirligi fermer xoʻjaliklariga xoʻjaliklar ichidagi yerlarni shu xoʻjaliklarning mablagʻlari hisobiga belgilangan tartibda toʻgʻridan toʻgʻri shartnomalar boʻyicha oʻzlashtirishda yordam koʻrsatsinlar. 3. Oʻzbekiston Respublikasi Melioratsiya va suv xoʻjaligi vazirligi sugʻorish uchun foydalaniladigan suvni tejash maqsadida 1995-1996-yillarda mavjud sugʻoriladigan yer maydonlari chegarasidagi bogʻlarda, tokzorlarda, paxtazorlarda boshqa ekin maydonlarida 3-ilovaga muvofiq tomchilatib sugʻorishni joriy etishni nazarda tutsin. 4. “Oʻzistiqbolstat” davlat qoʻmitasi 1995-1996-yillarga moʻljallangan davlat investitsiya dasturlarida mazkur qarorning 1, 2, 3-ilovalarda belgilangan hajmlarda ilgaridan sugʻorilib kelingan yerlarning unumdorligini tiklash, yangi yerlarni oʻzlashtirish, shuningdek tomchilatib sugʻorish boʻyicha ishlarni amalga oshirishni nazarda tutsin. Oʻzbekiston Respublikasi Moliya vazirligi koʻrsatib oʻtilgan vazifalarni amalga oshirish uchun zarur boʻlgan maqsadli mablagʻlarni hisob-kitoblarga muvofiq ravishda respublika budjetidan ajratsin. 5. Ushbu qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklatilsin.
TOLIMARJON GRESIDAGI MONTAJ IShLARINI MABLAGʻ BILAN TAʼMINLASh TOʻGʻRISIDA
(resolution, 2021-02-22)

Tolimarjon GRESining 800 ming kVt quvvatlik energoblokida bajarilgan montaj ishlari uchun “Mosenergomontaj” tresti “Energomontaj” aksionerlik jamiyatining ixtisoslashgan tashkilotlariga qarzlarni toʻlash maqsadida Vazirlar Mahkamasi qaror qiladi: 1. Energetika va elektrlashtirish vazirligi vazirlikka ajratilgan 20 ming tonna paxta lintini “Xeylunszyankoopvneshtorg” firmasiga va 100 ming tonna neftni Rossiya Federatsiyasiga sotishdan olingan valyuta tushumining 30 foizini Oʻzbekiston Respublikasi Markaziy bankiga majburiy sotishdan ozod qilinsin. 2. Oʻzbekiston Respublikasi Energetika va elektrlashtirish vazirligi paxta lintini va neftni sotishdan olingan valyuta tushumi Tolimarjon GRESidagi bajarilgan montaj ishlari uchun “Energomontaj” aksionerlik jamiyatiga qarzlarini toʻlashga maqsadli foydalanilishini taʼminlasin. 3. Mazkur qarorning bajarilishini nazorat qilish Bosh vazir oʻrinbosari Q.J. Haqqulov zimmasiga yuklansin.
OʻZBEKISTON RESPUBLIKASI DAVLAT CHEGARASIGA TUTASH HUDUDLARDA YERDAN FOYDALANISHNI TARTIBGA SOLISH TOʻGʻRISIDA
(resolution, 2024-11-13)

Oʻzbekiston Respublikasi Davlat chegarasini qoʻriqlash va unga tutash hududlarda yerdan foydalanishni tartibga solish manfaatlarini koʻzlab Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzuridagi Geodeziya va kartografiya boshqarmasi chegaradosh Mustaqil Davlatlar Hamdoʻstligi davlatlari vakillari bilan birgalikda 1994-1995-yillar mobaynida Oʻzbekiston Respublikasining Hamdoʻstlik davlatlari bilan chegaralarini aniqlasin va joylarda Oʻzbekiston Respublikasining chegaralarini biriktirib qoʻyish boʻyicha Oʻzbekiston Respublikasi Hukumatiga takliflar kiritsin. 2. Oʻzbekiston Respublikasi Qishloq xoʻjaligi vazirligi, Qoraqalpogʻiston Respublikasi Vazirlar Kengashi va viloyatlar hokimliklari Oʻzbekiston Respublikasi chegara qoʻshinlariga quyidagi yer maydonlarini bepul foydalanish uchun bersinlar; Afgʻoniston Islom Davlati bilan chegarasining butun uzunligi boʻylab Davlat chegarasi chizigʻi (suvdagi boʻlingan joy) dan asosiy muhandislik inshootlari chegarasigacha, lekin kamida 500 metrgacha boʻlgan yerlarni; Mustaqil Davlatlar Hamdoʻstligi davlatlari bilan chegaradagi yerlarni — chegaralar aniqlangandan va birkitib qoʻyilgandan keyin. 3. Qoraqalpogʻiston Respublikasi Vazirlar Kengashi va viloyatlar hokimliklari Mustaqil Davlatlar Hamdoʻstligi davlatlari bilan chegaralardagi bunday yerlarni chegaradosh davlatlar bilan chegaralar aniqlangan va birkitib qoʻyilgan vaqtdan boshlab 2 oy mobaynida bersinlar. 4. Berilgan yerlar doirasida har qanday xoʻjalik, tadbirkorlik va qonunchilik bilan taqiqlanmagan boshqa faoliyatni yuritish faqat Oʻzbekiston Respublikasi Davlat xavfsizlik xizmati Chegara qoʻshinlarining ruxsatiga binoan, taraflar oʻrtasida ijara, investitsiya va davlat-xususiy sheriklik shartlari asosida rasmiylashtiriladigan shartnomalarga muvofiq, tegishli toʻlov evaziga amalga oshirilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
“OʻZBEKISTON RESPUBLIKASI FUQAROLARIDAN, AJNABIY FUQAROLARDAN VA FUQAROLIGI BOʻLMAGAN ShAXSLARDAN OLINADIGAN DAROMAD SOLIGʻI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR HAMDA QOʻShIMChALAR KIRITISh HAQIDA
(law, 1998-01-01)

“15-1-modda. Daromad soligʻini hisoblab chiqish va toʻlash tartibiga tuzatish kiritish
Oʻzbekiston Respublikasi Vazirlar Mahkamasi daromad soligʻini hisoblab chiqish va toʻlash tartibiga tuzatish kiritish huquqiga egadir”. 8. 17-moddaning uchinchi qismi “ijara haqi” degan soʻzlardan keyin “intellektual mulk obyektlariga beriladigan huquqlarga ega boʻlganlik uchun patent boji, huquqlarni roʻyxatdan oʻtkazganlik yigʻimlari va huquqlar uchun litsenziya toʻlovlari” degan soʻzlar bilan toʻldirilsin.
OʻZBEKISTON RESPUBLIKASINING AYRIM QONUNLARIGA OʻZGARTIRISh VA QOʻShIMChALAR KIRITISh TOʻGʻRISIDA
(law, 2024-05-16)

271. Davlat mol-mulkini xususiylashtirish
Oʻzbekiston Respublikasining yoki maʼmuriy-hududiy tuzilmalarning mulki (kommunal mulk) boʻlmish korxonalar, mulkiy majmualar, binolar, inshootlar va boshqa mol-mulk Oʻzbekiston Respublikasining qonunlarida belgilab qoʻyilgan tartib va shartlar asosida mulk qilib respublika va boshqa davlatlar jismoniy hamda yuridik shaxslarning tasarrufiga oʻtkazib berilishi mumkin”.

“36-modda. Davlat organlarining mulkdor oʻz vakolatlarini amalga oshirishiga aralashganligi uchun javobgarligi
Davlat organlari mulkdorga yoxud toʻla xoʻjalik yuritish, bevosita boshqarish huquqi boʻyicha yoki qonun yoxud shartnomada nazarda tutilgan boshqa asosda mol-mulkka egalik qiluvchi shaxslarga Oʻzbekiston Respublikasining qonunlarida nazarda tutilmagan qoʻshimcha vazifalar yoki cheklashlar belgilab qoʻyishga huquqli emas. Davlat organlari mulkdorning hamda ushbu moddaning birinchi qismida koʻrsatib oʻtilgan shaxslarning oʻz mol-mulkiga egalik qilish, undan foydalanish va uni tasarruf etishdan iborat huquqlarini amalga oshirishiga qonunga xilof ravishda aralashganlik oqibatida yetkazilgan zarar uchun ushbu Qonunning 35-moddasida nazarda tutilgan hajmda mulkiy javobgar boʻladilar. 5) 28-modda quyidagi tahrirda bayon etilsin:

“28-modda. Chet el investitsiyalari ishtirokidagi korxonalar mol-mulki
Korxonalar aksiyalarining (ulushlari, paylarining) yoki ustav fondining kamida 10 foizini chet el investitsiyalari tashkil etadigan korxonalar Oʻzbekiston Respublikasi hududida chet el investitsiyalari ishtirokidagi korxonalar hisoblanadi. Ular Oʻzbekiston Respublikasining qonun hujjatlariga zid kelmaydigan har qanday tashkiliy-huquqiy shakllarda amal qiladi. Chet el investitsiyalari ishtirokidagi korxona yoki ushbu korxonani taʼsis etish yoʻli bilan yohud ilgari chet el investitsiyalarisiz taʼsis etilgan korxonada chet ellik investorning ishtirok ulushini (pay, aksiya) sotib olishi yoki bunday korxonani butunlay, shu jumladan, xususiylashtirish jarayoni mobaynida sotib olishi natijasida tashkil etilishi mumkin”.
“AMANTAYTAU-GOLDFILDS” QOʻShMA KORXONASINING OʻZBEKISTONLIK QATNAShChILARI OʻRTASIDA VAKOLATLARNI VA DIVIDENDLARNI TAQSIMLASh TOʻGʻRISIDA
(resolution, 2016-03-03)

“Amantaytau Goldfilds” qoʻshma korxonasining oʻzbekistonlik qatnashchilari oʻrtasida oʻzaro munosabatlarni tartibga solish maqsadida Vazirlar Mahkamasi qaror qiladi: 1. Belgilab qoʻyilsinki, “Amantaytau Goldfilds” qoʻshma korxonasining Oʻzbekiston tomonidan taʼsischisi boʻlib davlat, Oʻzbekiston Respublikasi Davlat geologiya va mineral resurslar qoʻmitasi, Navoiy kon-metallurgiya kombinati va Oʻzbekiston Respublikasi Moliya vazirligi timsolida hisoblanadi. 2. Oʻzbekiston Respublikasi Davlat geologiya va mineral resurslar qoʻmitasi va Navoiy kon-metallurgiya kombinatiga Oʻzbekiston tomoni nomidan zarur taʼsis hujjatlarini imzolash, shuningdek, qoʻshma korxona xoʻjalik faoliyatini taʼminlashda Oʻzbekiston Respublikasi manfaatlarini ifodalash vakolati berilsin. 3. Qoʻshma korxona faoliyatidan olingan Oʻzbekiston tomoniga tegishli 50 foiz miqdoridagi dividendlar quyidagi tartibda taqsimlansin: Oʻzbekiston Respublikasi Moliya vazirligiga (respublika budjetining tegishli hisob raqamiga) — 32,5 foiz; Oʻzbekiston Respublikasi Davlat geologiya va mineral resurslar qoʻmitasiga — 14 foiz; Navoiy kon-metallurgiya kombinatiga — 3,5 foiz. Qoʻshma korxonaning Oʻzbekiston tomoni qatnashchilari oʻrtasidagi boshqa oʻzaro munosabatlar ular oʻrtasida tuzilgan bitimlar bilan tartibga solinadi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.S.Hamidov va Y.F.Paygin zimmasiga yuklansin.
“PRAVDA VOSTOKA” GAZETASINI OʻZBEKISTON RESPUBLIKASINING IJTIMOIY-IQTISODIY VA IJTIMOIY-SIYOSIY GAZETASIGA AYLANTIRISh TOʻGʻRISIDA
(resolution, 2022-07-22)

Iqtisodiy islohotlarning borishini muntazam va malakali yoritish, xoʻjalik yuritishning bozor prinsiplarini joriy etish, kuchli ijtimoiy siyosatni taʼminlash maqsadida Vazirlar Mahkamasi qaror qiladi: 1. “Pravda Vostoka” gazetasi tahririyatining gazetani Oʻzbekiston Respublikasining ijtimoiy-iqtisodiy va ijtimoiy-siyosiy gazetasiga aylantirish toʻgʻrisidagi taklifi qabul qilinsin va uning muassisi etib Oʻzbekiston Respublikasi Vazirlar Mahkamasi belgilansin. Shu yilning oktyabr oyidan boshlab har haftada “Pravda Vostoka” gazetasining besh soni chiqarilsin. 2. Oʻzbekiston Respublikasi Moliya vazirligi 1994-yilning IV choragidan boshlab “Pravda Vostoka” gazetasining oʻz daromadlari hisobiga taʼminlanmagan xarajatlarini qoplashga mablagʻ ajratishni nazarda tutsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari S.S. Saidqosimov zimmasiga yuklansin.
“OʻZQURILISHMATERIALLARI” DAVLAT KONSERNINING “OHANGARONQURILISHMATERIALLARI” ISHLAB CHIQARISH BIRLASHMASINI OʻRTA OSIYO TEMIR YOʻL BOSHQARMASIGA BERISH TOʻGʻRISIDA
(resolution, 1994-09-16)

Oʻrta Osiyo Temir yoʻl boshqarmasining temir-beton buyumlarga, ayniqsa temir-beton shpallarga boʻlgan ehtiyojini uzluksiz taʼminlash maqsadida Vazirlar Mahkamasi qaror qiladi: 1. Oʻrta Osiyo Temir yoʻl boshqarmasining “Ohangaronqurilishmateriallari” ishlab chiqarish birlashmasini uning ixtiyoriga berish toʻgʻrisidagi “Oʻzqurilishmateriallari” davlat konserni bilan kelishilgan taklifi qabul qilinsin. 2. Oʻrta Osiyo Temir yoʻl boshqarmasi va “Oʻzqurilishmateriallari” davlat konserni birlashmani qabul qilish-topshirish boʻyicha belgilangan tartibda komissiya tuzsinlar. Qabul qilish-topshirish 1994-yil 1-iyuldagi balans boʻyicha amalga oshirilsin. 3. Oʻrta Osiyo Temir yoʻl boshqarmasi “Ohangaronqurilishmateriallari” ishlab chiqarish birlashmasiga uning oborot mablagʻlarni toʻldirish uchun Moliya vazirligi tomonidan ajratilgan 1300 ming soʻmlik kreditning “Oʻzqurilishmateriallari” davlat konserniga toʻlanishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Kapital qurilish, transport va aloqa boʻlimiga yuklansin.
YAPONIYANING METALL QAZIB OLUVCHI AGENTLIGI BILAN SAMARALI HAMKORLIK QILISHNI TAʼMINLASHGA OID CHORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Hukumati va Yaponiya Hukumati oʻrtasida begʻaraz yordam koʻrsatish yoʻli boʻyicha hamkorlik qilish dasturida nazarda tutilgan geologiya qidiruv ishlari olib borishni taʼminlash maqsadida Vazirlar Mahkamasi qaror qiladi: 1. Davlat geologiya qoʻmitasi 1994 — 1996-yillarda Sharqiy Bakantau atrofida (Markaziy Qizilqum) yapon tomoniga zarur geologiya materiallarini bergan holda Yaponiyaning Metall qazib olish agentligi bilan birgalikda qidiruv ishlarini olib borishda samarali hamkorlik qilishni taʼminlasin. 2. Koʻrsatilgan loyihadagi yaponiyalik qatnashchilar tadqiqotlar oʻtkazish va shaxsiy ehtiyojlar uchun ular tomonidan Oʻzbekiston Respublikasiga olib kelinadigan va olib ketiladigan asbob-uskunalar, materiallar va mol-mulklar uchun soliqlar va boj poshlinalari toʻlashdan va yigʻimlardan ozod qilinsinlar. 3. Oʻzbekiston Respublikasi Tashqi ishlar vazirligi yapon guruhi aʼzolariga loyihaning amalda boʻlish muddatiga konsullik yigʻimlari undirmasdan koʻp martalik vizalar berilishini taʼminlasin. 4. Oʻzbekiston Respublikasi Ichki ishlar vazirligi yapon mutaxassislarini Oʻzbekiston Respublikasidagi turar joyda roʻyxatdan oʻtkazganlik uchun yigʻimlar toʻlashdan ozod qilsin. 5. Oʻzbekiston Respublikasi Sogʻliqni saqlash vazirligi toʻlov asosida yapon guruhi aʼzolariga malakali tibbiy xizmat koʻrsatishni tashkil etishda koʻmaklashsin. 6. Mazkur qarorning bajarilishini nazorat qilish Bosh vazirning oʻrinbosari Q.J. Haqqulov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1994 YIL 26 FEVRALDAGI 98-SON VA 1991-YIL 6 MARTDAGI 59-SON QARORLARIGA OʻZGARTIRIShLAR KIRITISh TOʻGʻRISIDA
(resolution, 2016-06-27)

Iqtisodiy islohotlarning sifat jihatidan yangi bosqichga oʻtishi munosabati bilan Vazirlar Mahkamasi qaror qiladi: Vazirlar Mahkamasining 1994-yil 26-fevraldagi 98-son qarorining 7-bandidan “goʻsht, choy” soʻzlari chiqarib tashlansin; Vazirlar Mahkamasining 1991-yil 6-martdagi 59-son qarori 3-bandining uchinchi xatboshi quyidagi tahrirda bayon qilinsin; “normalashtirilgan tovarlar roʻyxatiga kiritilmagan oziq-ovqat tovarlari bilan taʼminlash mahalliy sharoitlarni, tovar resurslari mavjudligini, isteʼmol bozoridagi talab va taklifni hisobga olgan holda amalga oshirilsin”.
VAZIRLAR MAHKAMASINING 1992-YIL 23-SENTABRDAGI 443-SON QARORIGA OʻZGARTIRISHLAR KIRITISH TOʻGʻRISIDA
(resolution, 2025-04-23)

Vazirlar Mahkamasining “Oʻzbekiston Respublikasi Prezidentining “Oʻzbekiston Respublikasida mulkni davlat tasarrufidan chiqarish va xususiylashtirish jarayonini yanada rivojlantirishning ustuvor yoʻnalishlari toʻgʻrisida” 1994-yil 15-martdagi Farmonini bajarish chora-tadbirlari toʻgʻrisida” 1994-yil 29-martdagi 171-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 1992-yil 23-sentabrdagi 443-son qaroriga 6-banddan “aholiga maishiy xizmat koʻrsatish” soʻzlari shuningdek, mazkur qarorga 10-ilovadan “aholiga maishiy xizmat koʻrsatish korxonalari va tashkilotlari Oʻzbekiston respublika uyushmasi: zargarlik buyumlarini tuzatish va tayyorlash korxonalari va ustaxonalari” soʻzlari chiqarib tashlangan holda oʻzgartirish kiritilsin. 2. Oʻzbekiston Respublikasi Davlat mulki qoʻmitasi koʻrsatib oʻtilgan korxonalarni aksiyalarning nazorat paketini davlat ixtiyorida saqlangan holda ochiq turdagi aksionerlik jamiyatlariga aylantirishni nazarda tutsin.
PAXTA TOLASI VA PAXTA TOZALASh SANOATI ChIQINDILARINI SoTISh NARXLARI TOʻGʻRISIDA
(resolution, 1995-09-25)

Vazirlar Mahkamasi qaror qiladi: 1. Belgilab qoʻyilsinki, 1994-yil hosilidan boshlab “Oʻzdavpaxtasanoatsotish” uyushmasining paxta tolasi va paxta tozalash sanoati chiqindilari (lint, momiq, oʻlik paxta)ning barcha isteʼmolchilari bilan hisob-kitoblari Oʻzbekiston Respublikasi Markaziy banki kursi boʻyicha soʻmga aylantirilgan jahon narxlarida amalga oshiriladi. 2. Oʻzbekiston Respublikasi Moliya vazirligi 5 kun muddatda “Oʻzdavpaxtasanoatsotish” uyushmasining jahon narxlarida sotiladigan paxta tolasi va paxta tozalash sanoati chiqindilari uchun respublika budjeti bilan hisob-kitoblari tartibiga oʻzgartirishlar kiritsin.
OʻZBEKISTON RESPUBLIKASI IChKI IShLAR VAZIRLIGI AXLOQ TUZATISh-MEHNAT MUASSASALARINING IShLAB ChIQARISh BAZASINI RIVOJLANTIRISh ChORA-TADBIRLARI TOʻGʻRISIDA
(resolution, 2022-11-03)

Ozodlikdan mahrum etish joylarida vaziyatni barqarorlashtirish, Oʻzbekiston Respublikasi Ichki ishlar vazirligining axloq tuzatish-mehnat muassasalari ishlab chiqarish bazasini rivojlantirish va hukm etilganlarni ijtimoiy-foydali mehnatga jalb etish maqsadida Vazirlar Mahkamasi qaror qiladi: 1. Oʻzbekiston Respublikasi istiqbolni belgilash va statistika davlat qoʻmitasi 1994-yilning IV choragidan boshlab viloyatlar hokimliklariga va Oʻzbekiston Respublikasi Ichki ishlar vazirligiga axloq tuzatish-mehnat muassasalarining ishlab chiqarish zonalarini loyihalashtirish va qurishga ilovaga* muvofiq kapital mablagʻlar ajratishni belgilangan tartibda nazarda tutsin. 2. Oʻzbekiston Respublikasi Moliya vazirligi hokimliklar va Oʻzbekiston Respublikasi Ichki ishlar vazirligining buyurtnomalari boʻyicha axloq tuzatish-mehnat muassasalari ishlab chiqarish zonalarini loyihalashtirish va qurish uchun pul mablagʻlariga boʻlgan ehtiyojni belgilangan tartibda taʼminlasin. 3. Oʻzbekiston Respublikasi Ichki ishlar vazirligi axloq tuzatish-mehnat muassasalari qurilishi tugallangandan keyin ozodlikdan mahrum etish joylari qoʻriqlanishi va hukm etilganlar ustidan nazorat amalga oshirilishi taʼminlanishi uchun qoʻshimcha ravishda ichki qoʻshinlar xodimlari ajratish toʻgʻrisidagi hisob-kitoblarni Vazirlar Mahkamasiga taqdim etsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar, korporatsiyalar, konsernlar, uyushmalar va ularning idoraviy boʻlinmalari jazoni ijro etuvchi muassasalarning korxonalariga davlat ehtiyojini qondirish uchun mahsulotlar va xizmatlarning muayyan turlariga buyurtma bersinlar.
ShAHARDA VA ShAHAR ATROFIGA QATNAYDIGAN YOʻLOVChI TAShISh TRANSPORTI XIZMATLARINING TARIFLARI TOʻGʻRISIDA
(resolution, 2021-02-22)

Shaharda va shahar atrofiga qatnaydigan yoʻlovchi tashish transporti xizmatlari xarajatlarining qimmatlashganligi munosabati bilan hamda hokimiyat va boshqaruv mahalliy organlarining aholiga transport xizmati koʻrsatishning ahvoli uchun javobgarligini oshirish, transport xizmatining barqaror ishlashini taʼminlash va yoʻlovchi tashish transporti xizmatlariga tariflarni asosli shakllantirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashiga, viloyat hokimliklariga 1994-yil 1-oktabrdan boshlab shahar yoʻlovchi tashish transporti xizmatlarining cheklangan tariflarini yoʻlovchilar tashishning amalda shakllanayotgan xarajatlarini qoplashni taʼminlashni va aholi manfaatlariga rioya qilishni hisobga olgan holda belgilash huquqi berilsin. 2. 1994-yil 16-sentabrdan boshlab Toshkent shahrida shahar yoʻlovchi tashish transporti (avtobus, tramvay, trolleybus, metro) xizmatlarining cheklangan tariflari bir marta yurishga 30 tiyin miqdorida belgilansin. 3. 1994-yil 1-oktabrdan boshlab shahar atrofidagi yoʻnalishlar boʻyicha qatnovchi avtobuslar bilan yoʻlovchilarni tashishda shartnomaviy (erkin) tariflarga oʻtilsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, “Oʻzavtotrans” davlat-aksionerlik korporatsiyasi, “Toshshaharyoʻlovchitrans” davlat uyushmasi, Oʻzbekiston Respublikasi Kommunal xizmat koʻrsatish vazirligi Moliya vazirligi bilan birgalikda bir oy muddatda shahar transporti ishida tartib oʻrnatish, uning bir maromda ishlashini taʼminlash, aholiga xizmat koʻrsatish madaniyati va darajasini oshirish, shahar transportining mavjud parkini yangilash uchun zarur mablagʻlarni qidirib topish boʻyicha aniq chora-tadbirlarni ishlab chiqsinlar va amalga oshirsinlar. 5. Respublika aholisining ayrim toifalariga ilgari qabul qilingan qarorlarga muvofiq berilayotgan amaldagi imtiyozlar saqlab qolinsin. 7. Oʻzbekiston Respublikasi Vazirlar Mahkamasining 1994-yil 29-iyundagi 330-son qarori oʻz kuchini yoʻqotgan deb hisoblansin.
AHOLIGA SOTILADIGAN KOʻMIR, TABIIY VA SUYuLTIRILGAN GAZ UChUN ShARTNOMAVIY (ERKIN) NARXLARGA OʻTISh TOʻGʻRISIDA
(resolution, 2021-02-22)

Koʻmir, tabiiy va suyultirilgan gazni qazib olish, ishlab chiqarish, tashish xarajatlarining qimmatlashganligi munosabati bilan hamda tegishli tarmoqlarning barqaror ishlashini taʼminlash maqsadida Vazirlar Mahkamasi qaror qiladi: 1. 1994-yilning 1-oktabridan boshlab aholiga sotiladigan koʻmir, tabiiy va suyultirilgan gaz uchun shartnomaviy (erkin) narxlarga oʻtilsin. 4. Oʻzbekiston Respublikasi Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari aholiga sotiladigan koʻmir, tabiiy va suyultirilgan gaz uchun narxlarning asoslangan holda shakllantirilishi ustidan nazorat oʻrnatsinlar. 5. Vazirlar Mahkamasining 1994-yil 27-yanvardagi 45-son va 1994-yil 30-maydagi 273-son qarorlarining koʻmir hamda tabiiy va suyultirilgan gazning cheklangan chakana narxlari va tariflariga doir qismi oʻz kuchini yoʻqotgan deb hisoblansin.
AHOLIGA SOTILADIGAN ELEKTR ENERGIYASINI TARIFLARI TOʻGʻRISIDA
(resolution, 2021-02-22)

Respublikaga yetkazib berilayotgan yonilgʻi va boshqa moddiy resurslar narxining oʻsishi munosabati bilan hamda energiya resurslaridan foydalanish samaradorligini oshirish, xalq xoʻjaligi tarmoqlari va aholini elektr energiyasi bilan uzluksiz taʼminlash maqsadida Vazirlar Mahkamasi qaror qiladi: 3. Vazirlar Mahkamasining 1994-yil 30-maydagi 273-son qarorining elektr energiyasiga cheklangan tariflarni qoʻllashga oid qismi oʻz kuchini yoʻqotgan deb hisoblansin.
1995 YILDA QORAQALPOGʻISTON RESPUBLIKASI VA XORAZM VILOYATI XOʻJALIKLARIDA ShOLI YETIShTIRIShNI KOʻPAYTIRISh ChORA-TADBIRLARI TOʻGʻRISIDA
(resolution, 2021-02-22)

Qoraqalpogʻiston Respublikasi va Xorazm viloyati tabiiy-iqtisodiy imkoniyatlaridan samarali foydalanish, bu mintaqani sholi yetishtirishga ixtisoslashuvini chuqurlashtirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, Xorazm viloyati hokimligi va Oʻzbekiston Respublikasi Qishloq xoʻjaligi vazirligining 1995-yilda sholipoyalarni kengaytirish va don ekinlari maydonini qisqartirish, shuningdek, boshoqli ekinlar doni va sholi yetishtirish hamda xarid qilish hajmlari toʻgʻrisidagi takliflari ilovaga* muvofiq qabul qilinsin. 2. Qoraqalpogʻiston Respublikasi Vazirlar Kengashi, Xorazm viloyati hokimligi, Qishloq xoʻjaligi vazirligi sholipoyalarni joylashtirishni qabul qilingan almashlab ekish sxemalariga muvofiq va hosildorlikni koʻpaytirishni nazarda tutib amalga oshirsinlar. Ajratiladigan maydonlarga ekilishini taʼminlaydigan hajmlardagi urugʻlikni 1994-yil hosilining eng hosildor sholi navlaridan toʻplasinlar. 3. Vazirlar Mahkamasining 1994-yil 5-avgustdagi 400-son qarori 1, 2, 3-ilovalarga mazkur qarordan kelib chiquvchi oʻzgartirishlar kiritilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H.Joʻrabekov zimmasiga yuklansin.